rejauldu/bengali-wikipedia huggingface dataset:
মিসিং লোকদের মধ্যে বহুলভাবে প্রচলিত পানীর নাম আপং৷ মিসিংরা দৈনন্দিন জীবনে ব্যবহার করা ছাড়াও উৎসব-পরব, ধর্মীয় কাজ এবং অপদেবতার নৈবেদ্য হিসাবেও ব্যবহার করে আসছে৷   প্রকার  আপং বিশেষভাবে দুধরনের:  নগজিন বা নগিন আপং (বগা মদ)  পঃরব আপং (ছাই মদ)   প্রস্তুত প্রণালী  আপং মূলত চাল থেকে প্রস্তুত করা হয়৷ বরা, জহা, বাও ইত্যাদি চাল থেকে তৈরী আপং অতি উৎকৃষ্ট হয়৷ কোনো কোনো কঁাঠাল, কণীধান, ভীমকল ইত্যাদি থেকেও আপং প্রস্তুত করা হয়৷ আপং তৈরি করতে প্রথমে চাল ভাতের মতো ভিজিয়ে একটি ডলাতে ঠাণ্ডা হওয়া পর্যন্ত মেলে দিয়ে হাবি থেকে সংগ্রহ করা ঔষধি গুণসম্পন্ন বনপাতা এনে গুড়ো করে রোদে শুকিয়ে পিঠা গুড়িতে জল মিশিয়ে তৈরি করা অৗপপ (বাখর) সিদ্ধ করে রাখা ভাতের সাথে মিশিয়ে শুকান কলসিতে ধান খেরে চাপা দিয়ে রাখার তিন চার দিন পরে সেটি পেকে ওঠে৷ নির্দিষ্ট সময়ে পেকে ওঠা ভাতটি কলসী থেকে তুলে পরিমাণ মত জল ঢেলে ছাঁকলে যে বগা পাতলা গোলাপী রস নিঃসৃত হয় তা হল নগিন আপং৷  পঃরব আপঙ-এর প্রস্তুত প্রণালী এমনধরনের – প্রথমে চালটি জলে ভিজিয়ে কিছুসময় ডলায় মেলে দিয়ে ধানখের এবং তুঁষ গুড়ির ছাইয়ে ভাতটি চাপা দিয়ে পুনর্বার ঔষধিযুক্ত অৗপপের গুড়ি দিয়ে মিশিয়ে পোড়া কলসীতে কাঁচা কলাপাতায় ঢাকা দিয়ে দশ-পনেরো দিন ভালভাবে বেঁধে রেখে পেকে ওঠার পরে ভাতটি (এবঙ্গ) তুলে বাঁশের জুলকিতে (তাঃচুগা) ভরে অল্প অল্প করে জল ঢেলে ছাঁকলে যে কালো-কাজল-লাল রঙের রস নিঃসৃত হয় তা পঃরব আপং বা ছাই মদ৷   তথ্যসূত্র    অসমীয়া সংস্কৃতির কণিকা – সম্পাদনা- ড০ পরমানন্দ রাজবংশী, ড০ নারায়ন দাস (পৃষ্ঠা- ৪৩)  বিষয়শ্রেণী:পানীয় বিষয়শ্রেণী:আসামের খাদ্য বিষয়শ্রেণী:মিচিং জনগোষ্ঠী
ক্লাউস মারিয়া ব্রানডাউয়া (; জন্ম: ২২শে জুন ১৯৪৩) হলেন একজন অস্ট্রীয় অভিনেতা ও পরিচালক। এছাড়া তিনি মাক্স রাইনহার্ট সেমিনারের অধ্যাপক। ব্রানডাউয়া মেফিস্টো (১৯৮১), নেভার সে নেভার অ্যাগেইন (১৯৮৩), আউট অব আফ্রিকা (১৯৮৫), হানুসেন (১৯৮৮), বার্নিং সিক্রেট (১৯৮৮), ইন্ট্রোডিউসিং ডরোথি ড্যান্ড্রিজ (১৯৯৯), ও দ্য স্ট্রেঞ্জ কেস অব ভিলহেল্ম রাইখ (২০১৩) চলচ্চিত্রে অভিনয় করে আন্তর্জাতিকভাবে পরিচিতি অর্জন করেন। আউট অব আফ্রিকা চলচ্চিত্রে ব্রর ফন ব্লিক্সেন-ফিনেকে চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।  প্রারম্ভিক জীবন ব্রানডাউয়া ১৯৪৩ সালের ২২শে জুন অস্ট্রিয়ার বাড অসি শহরে জন্মগ্রহণ করেন। তার প্রকৃত নাম ক্লাউস গেয়র্গ স্টেং। তার পিতা গেয়র্গ স্টেং ছিলেন একজন বেসামরিক কর্মকর্তা এবং তার মাতা মারিয়া ব্রানডাউয়া ছিলেন একজন চলচ্চিত্র ও টেলিভিশন পরিচালক। তার পিতা জার্মান এবং মাতা অস্ট্রীয়। ব্রানডাউয়া তার মায়ের নামের প্রথমাংশ তার পেশাদার নামের শেষাংশ হিসেবে গ্রহণ করেন। তিনি অস্ট্রিয়া, সুইজারল্যান্ড, ফ্রান্স ও জার্মানিতে বেড়ে ওঠেন। তিনি স্টুটগার্ডের ইউনিভার্সিটি অব মিউজিক অ্যান্ড পারফর্মিং আর্টস বিষয়ে পড়াশুনা করেন।  কর্মজীবন ব্রানডাউয়া ১৯৬২ সালে মঞ্চনাটকে অভিনয় দিয়ে তার কর্মজীবন শুরু করেন। কয়েকটি মঞ্চনাটক ও টেলিভিশন নাটকের অভিনয়ের পর তিনি ইঙ্গো প্রেমিঞ্জারের ইংরেজি ভাষার সালৎজবুর্গ কানেকশন (১৯৭২) দিয়ে চলচ্চিত্রে আবির্ভূত হন। ১৯৭৫ সালে তিনি ডেরিক টেলিভিশন ধারাবাহিকের দ্বিতীয় মৌসুমের ফান্ডহাউস নামক পর্বে অভিনয় করেন। ইস্টভান ৎজাবোর পুরস্কার বিজয়ী মেফিস্টো (১৯৮১) চলচ্চিত্র দিয়ে তার আন্তর্জাতিক কর্মজীবন শুরু হয়। পরবর্তীতে তিনি জেমস বন্ড ধারাবাহিকের থান্ডারবল (১৯৬৫) চলচ্চিত্রের পুনর্নির্মাণ নেভার সে নেভার অ্যাগেইন (১৯৮৩)-এ ম্যাক্সিমিলিয়ান লার্গো চরিত্রে অভিনয় করেন। চলচ্চিত্র সমালোচক রজার ইবার্ট তার অভিনয় সম্পর্কে বলেন, "এই চলচ্চিত্রে একটি বিষয় হল এতে মানবীয় উপাদানের চেয়ে বেশি কিছু ছিল এবং তা লার্গো চরিত্রে অভিনয় করা ক্লাউস মারিয়া ব্রানডাউয়ার থেকে এসেছে। ব্রানডাউয়া অসাধারণ অভিনেতা এবং তিনি খলনায়কের নির্দিষ্ট ছাঁচে অভিনয় করেননি। তার পরিবর্তে তিনি তীব্রতা ও মুগ্ধতা নিয়ে এসেছেন।"  তিনি ১৯৮৫ সালে আউট অব আফ্রিকা চলচ্চিত্রে মেরিল স্ট্রিপ ও রবার্ট রেডফোর্ডের সাথে অভিনয় করেন। এই চলচ্চিত্রে ব্রর ফন ব্লিক্সেন-ফিনেকে চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি হানুসেন (১৯৮৮), বার্নিং সিক্রেট (১৯৮৮), ইন্ট্রোডিউসিং ডরোথি ড্যান্ড্রিজ (১৯৯৯), ও দ্য স্ট্রেঞ্জ কেস অব ভিলহেল্ম রাইখ (২০১৩) চলচ্চিত্রে অভিনয় করে আন্তর্জাতিকভাবে পরিচিতি অর্জন করেন।  তথ্যসূত্র  বহিঃসংযোগ     বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর অস্ট্রীয় অভিনেতা বিষয়শ্রেণী:২১শ শতাব্দীর অস্ট্রীয় অভিনেতা বিষয়শ্রেণী:অস্ট্রীয় চলচ্চিত্র অভিনেতা বিষয়শ্রেণী:অস্ট্রীয় চলচ্চিত্র পরিচালক বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:জার্মান চলচ্চিত্র পুরস্কার বিজয়ী বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:দাভিদ দি দোনাতেল্লো বিজয়ী
বাংলাদেশ প্রিমিয়ার লিগ (সংক্ষেপে বিপিএল) বাংলাদেশের পেশাদার টুয়েন্টি২০ ক্রিকেট লিগ। নিচে বাংলাদেশ প্রিমিয়ার লিগের বর্তমান দলসমূহের সদস্যদের তালিকা দেয়া হল:  চট্টগ্রাম চ্যালেঞ্জার্স  যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।   রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।   রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।  কুমিল্লা ভিক্টোরিয়ান্স   যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।   রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।   রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।  দুর্দান্ত ঢাকা  যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।   রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।   রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।  খুলনা টাইগার্স  যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।   রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।   রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।  রংপুর রাইডার্স  যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।   রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।   রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।  সিলেট স্ট্রাইকার্স  যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।   রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।   রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।  ফরচুন বরিশাল  যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।   রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।   রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।  রাজশাহী রয়্যালস  যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।   রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।   রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।  তথ্যসূত্র  *
প্রিয়া তেন্ডুলকর (১৯ অক্টোবর ১৯৫৪ - ১৯ সেপ্টেম্বর ২০০২) একজন ভারতীয় অভিনেত্রী, সমাজকর্মী ও লেখিকা ছিলেন। তিনি টেলিভিশন ধারাবাহিক রজনী (১৯৮৫)-এ নাম ভূমিকায় অভিনয়ের জন্য এবং দ্য প্রিয়া তেন্ডুলকর শো সঞ্চালনার জন্য সর্বাধিক পরিচিত। তিনি প্রখ্যাত মারাঠি নাট্যকার বিজয় তেন্ডুলকরের কন্যা এবং টেলিভিশন অভিনেতা ও পরিচালক করণ রাজদানের প্রাক্তন স্ত্রী।  প্রারম্ভিক জীবন প্রিয়া ১৯৫৪ সালের ১৯শে অক্টোবর বোম্বে শহরে জন্মগ্রহণ করেন। তার পিতা বিজয় তেন্ডুলকর একজন প্রখ্যাত মারাঠি নাট্যকার এবং মাতা নির্মলা। তার ভাই রাজা। তার চাচা মঙ্গেশ তেন্ডুলকর একজন কার্টুনিস্ট।  ব্যক্তিগত জীবন প্রিয়া ১৯৮৮ সালে তার রজনী ধারাবাহিকে সহশিল্পী করণ রাজদানের সাথে বিবাহ বন্ধনে আবদ্ধ হন। ১৯৯৫ সালে তারা আলাদা হয়ে যান। তাদের পুত্র আদিত্য।  মৃত্যু প্রিয়া দীর্ঘদিন স্তনের ক্যান্সারে ভুগে ২০০২ সালের ১৯শে সেপ্টেম্বর তার প্রভাদেবী বাসভবনে হার্ট অ্যাটাকে মৃত্যুবরণ করেন।  চলচ্চিত্রের তালিকা চলচ্চিত্র  বছর শিরোনাম চরিত্র টীকা ১৯৭৪  অঙ্কুর  সারু  ১৯৮০  মিনচিনা ওটা  টনির স্ত্রী  কন্নড় ভাষার চলচ্চিত্র ১৯৮১  Gondhalt Gondhal  হেমাঙ্গী (হেমা)  ১৯৮২  Thorli Jaau  নমিতা  ১৯৮২  Malavarcha Phool   ১৯৮২  মাই বাপ  রীমা  ১৯৮৩  দেবতা  অনগ্য  ১৯৮৩  Ranine Daav Jinkla   ১৯৮৩  Thorali Jaau   ১৯৮৪  মহাদান   ১৯৮৪  Mumbaicha Faujdaar  মাধুরী যাদব  ১৯৮৪  Maherchi Manse  বসুধা  ১৯৮৫  বিবেক   ১৯৮৫  Nasoor  ড. যশোদা গোর  ১৯৮৬  সস্তি দুলহান মেহেঙ্গা দুলহা  অনুরাধা / অনু  ১৯৮৬  রাত কে বাদ   ১৯৮৭  বেসাহারা  চারু  ১৯৮৭  মাজাল  ড. ললিতা  ১৯৮৭  Navrayane Sodli   ১৯৮৭  নাম অ নিশান  গীতা  ১৯৮৮  শিলা  প্রিয়া দাস  ১৯৮৮  কাল চক্র  অঞ্জলি প্রদান  ১৯৮৮  ইনসাফ কী জাং   ১৯৮৯  শগুন   ১৯৯৪  মোহরা  পূজা  বিশেষ উপস্থিতি ১৯৯৪  Maza Saubhagya  দূর্গা সরলস্কর  ১৯৯৫  ত্রিমূর্তি  সত্যদেবী সিং  ১৯৯৭  গুপ্ত: দ্য হিডেন ট্রুথ  শারদা সিনহা  ১৯৯৭  অউর প্যায়ার হো গয়া  মিসেস মলহোত্রা  ১৯৯৯  প্রেম শাস্ত্র   ২০০০  রাজা কো রানি সে প্যায়ার হো গয়া  মোহিতের মা  কৃতিত্ব দেওয়া হয়নি ২০০১  প্যায়ার ইশ্‌ক অউর মোহব্বত  মিসেস ভারদ্বাজ  অভিনীত সর্বশেষ চলচ্চিত্র  টেলিভিশন  বছর শিরোনাম চরিত্র ১৯৮৫  রজনী  রজনী  দামিনী  মৃণালিনী রঙ্গনেকর  অস্মিতা  অস্মিতা ১৯৯৫-১৯৯৯  হাম পাঁচ  আনন্দ মথুরের প্রথম স্ত্রী  ১৯৯৬-১৯৯৮  যুগ  রত্না ১৯৯৬  ইতিহাস   ১৯৯৬  আহট  রাখি ১৯৯৮  আঙ্গন  ১৯৯৯  প্রফেসর প্যায়ারেলাল  সজনী প্যায়ারেলাল চতুর্বেদী   তথ্যসূত্র  বহিঃসংযোগ    বিষয়শ্রেণী:১৯৫৪-এ জন্ম বিষয়শ্রেণী:২০০২-এ মৃত্যু বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় টেলিভিশন কথোপকথন অনুষ্ঠান সঞ্চালক বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় নারী সক্রিয়কর্মী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী
লা জাইরোইস (ফরাসি: La Zaïroise) গণতান্ত্রিক কঙ্গো প্রজাতন্ত্রের জাতীয় সঙ্গীত। এটি ১৯৭২ সালে দেবুট কঙ্গোলাইস কে প্রতিস্থাপন করেছিল। "লা জাইরোইস" ১৯৭২ থেকে ১৯৯৭ সাল পর্যন্ত গণতান্ত্রিক কঙ্গো প্রজাতন্ত্রের জাতীয় সঙ্গীত ছিল। পরে ১৯৯৭ সালে "দেবুট কঙ্গোলাইস" কে পুনরায় গণতান্ত্রিক কঙ্গো প্রজাতন্ত্রের জাতীয় সঙ্গীত হিসেবে গ্রহণ করা হয়।www.nationalanthems.info   গানের কথা  গানের কথা ফরাসি ভাষায়  ইংরেজি অনুবাদ   বাংলা অনুবাদ গায়কদলZaïrois dans la paix retrouvée, Peuple uni, nous sommes Zaïrois En avant fier et plein de dignité Peuple grand, peuple libre à jamaisZaireans, in the new found peace,  United People, we are Zaireans Ahead with pride and dignity, A free people forever! . . . .দ্বিতীয় স্তবকTricolore, enflamme nous du feu sacré Pour bâtir notre pays toujours plus beau Autour d'un fleuve Majesté, Autour d'un fleuve Majesté.Three-coloured flag, stir up the sacred fire in our souls to build our country increasingly more beautiful Beside the majestic river, Beside the majestic river.. . . .তৃতীয় স্তবকTricolore, enflamme nous du feu sacré Pour bâtir notre pays toujours plus beau Autour d'un fleuve Majesté, Autour d'un fleuve Majesté.Three-coloured flag, stir up the sacred fire in our souls to build our country increasingly more beautiful Beside the majestic river, Beside the majestic river.. . . .চতুর্থ স্তবকTricolore au vent, ravive l'idéal Qui nous relie aux aïeux, à nos enfants Paix, justice et travail, Paix, justice et travail.Three-coloured flag waving in the wind, revive the ideal Which connects to us to our forefathers and our children Peace, justice and labour, Peace, justice and labour!. . . .পঞ্চম স্তবকTricolore au vent, ravive l'idéal Qui nous relie aux aïeux, à nos enfants Paix, justice et travail, Paix, justice et travail.Three-coloured flag waving in the wind, revive the ideal Which connects to us to our forefathers and our children Peace, justice and labour, Peace, justice and labour!. . . .   তথ্যসূত্র    বহিঃসংযোগ   গণতান্ত্রিক কঙ্গো প্রজাতন্ত্রের জাতীয় সঙ্গীতের তথ্য  বিষয়শ্রেণী:জাতীয় সঙ্গীত বিষয়শ্রেণী:গণতান্ত্রিক কঙ্গো প্রজাতন্ত্রের জাতীয় প্রতীক বিষয়শ্রেণী:আফ্রিকার জাতীয় সঙ্গীত
নাগেশ্বরী কামিল মাদ্রাসা, কুড়িগ্রাম রংপুর বিভাগের কুড়িগ্রাম জেলার একটি আলিয়া মাদ্রাসা।  ইতিহাস  মাদ্রাসাটি ১-১-১৯৬০ সালে শুরু হয়। পরে ০১-জানুয়ারি-১৯৭৩ সালে দাখিল চালু হয়৷ পরে আলিম, ফাযিল, কামিল খোলা হয়৷ এ মাদরাসাটি স্থানীয় কয়েকজন বিদ্যানুরাগী প্রতিষ্ঠা করে। মাদরাসায় স্কাউট সহ বিভিন্ন সাংস্কৃতিক কাজ চলমান আছে।  পোশাক  ছেলেদের সাদা পায়জামা, সাদা পাঞ্জাবি এবং সাদা টুপি। আর মেয়েদের জন্য সাদা পায়জামা, সাদা ওড়না, কালো রঙের বোরখা।  ফলাফল  ২০২০ সালে দাখিলে প্রায় ১০০% এবং আলিমে ১০০% পাশ করে।  জমি  মাদ্রাসাটি মোট ২ একর ৬০ শতক জমি আছে।  অবকাটামো  এখানে ৩টি ভবন আছে। ১টা ৪ তলা, ১টা দোতলা ও ১টা ১তলা ভবন আছে। মসজিদ ১তলা। মাদ্রাসায় রয়েছে অফিস কক্ষ, শ্রেনি কক্ষ, বিজ্ঞানাগার, লাইব্রেরী, শিক্ষক মিলনায়তন, কম্পিটার ল্যাব, ছাত্রী কমনরুম।  তথ্যসূত্র  বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কুড়িগ্রাম জেলার আলিয়া মাদ্রাসা বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত
অ্যাডাম স্মিথ () (১৭২৩-১৭৯০) আধুনিক অর্থশাস্ত্রের জনক হিসেবে পরিচিত৷ তিনি ১৭৭৬ সালে An Inquiry into the Nature and Causes of the Wealth of Nations নামক গ্রন্থ লিখে অর্থনীতির মূল বিষয়গুলি সম্পর্কে ধারণা দেন৷  অ্যাডাম স্মিথ স্কটল্যান্ডের ফিফের ক্রিকক্যাল্ডি শহরের একজন রাজস্ব নিয়ন্ত্রকের পুত্র ছিলেন। স্মিথের সঠিক জন্মতারিখ অজানা, কিন্তু তিনি ১৭২৩ সালের ৫ই জুন ক্রিকক্যাল্ডি শহরে খ্রিস্টধর্ম গ্রহণ করেন। ৪ বছর বয়সে একদল ইহুদী তাকে অপহরণ করে। কিন্তু তিনি তার চাচার সহযোগিতায় দ্রুত মুক্ত হন এবং মায়ের কাছে ফেরত যান।  ১৪ বছর বয়সে স্মিথ গ্লাসগো বিশ্ববিদ্যালয়ে ভর্তি হন, সেখানে তিনি ফ্রান্সিস হাচিসনের (যাকে স্মিথ বলতেন "the never-to-be-forgotten") অধীনে দর্শনশাস্ত্র অধ্যয়ন করেন। তিনি গ্লাসগো বিশ্ববিদ্যালয় ওর তার সহকর্মী স্কটল্যান্ডের জন স্নেল কর্তৃক চালু হওয়া বৃত্তি প্রাপ্ত প্রথম ছাত্র ছিলেন। এই গ্লাসগো বিশ্ববিদ্যালয়েই অধ্যাপনাকালীন সময়ে তিনি "The Theory of Moral Sentiments" রচনা করেন। পরবরতী জীবনে তিনি সমগ্র ইউরোপ পরিভ্রমণ করেন এবং এসময়ে তিনি তৎকালীন সময়ের বুদ্ধিজীবী নেতাদের সান্নিধ্য লাভ করেন। স্মিথ তার নিজের সময়ে বিতর্কিত ছিলেন। তার সাধারণ লিখন পদ্ধতি ও শৈলীর কারণে তিনি প্রায়ই উইলিয়াম হোগার্থ ও জোনাথন সুইফট কর্তৃক সমালোচিত হয়েছেন। তবে, ২০০৫ সালে অ্যাডাম স্মিথ রচিত "The Wealth of Nations" বইটি সর্বকালের সেরা ১০০ স্কটিশ বইয়ের তালিকায় স্থান পায়। বলা হয়ে থাকে,সাবেক ব্রিটিশ প্রধানমন্ত্রী মার্গারেট থ্যাচার স্মিথের লিখা এই বই সর্বদা হাত ব্যাগে বহন করতেন।   প্রাথমিক জীবন   এডামের জন্ম ফিফের কিরক্যালডি নামক স্থানে। তার বাবার নামও ছিল এডাম স্মিথ যিনি স্কটিশ সিনেটের একজন লেখক উকিল এবং অভিশংসক ছিলেন। এছাড়াও তিনি কিরক্যালডির শুল্ক বিভাগের নিয়ামক ছিলেন। ১৭২০সালে তিনি মার্গারেট ডগলাসকে বিবাহ করেন যে জমিদার রবার্ট ডগলাসের কন্যা ছিলেন। তার বয়স যখন ২ মাস তখন তার বাবা মারা যান তার মা কে রেখে। তার ধর্ম শিক্ষা হয় কিরক্যালডির চার্চ অফ স্কটল্যান্ডে ৫ই জুন ১৭২৩ সালে এবং এই সালকেই সবসময় তার জন্মসাল হিসেবে মনে করা হয়। তার জীবনীর লেখক স্কটিস সাংবাদিক জন রে এর কাছ থেকে জানা যায় তাকে শৈশবে একবার বেদুইনের দল ধরে নিয়ে যায় এবং পরে অনেক খোঁজা-খুঁজির পর তাকে পাওয়া যায়। স্মিথ তার মায়ের সাথে অনেক ঘনিষ্ঠ ছিলেন, এবং তিনিই স্মিথের পড়ালেখা সম্পর্কিত উচ্চাকাঙ্ক্ষাকে উৎসাহ দেন। ১৭২৯ থেকে ১৭৩৭ সাল পর্যন্ত স্মিথ কিরক্যাল্ডির বার্গ স্কুলে ভর্তি হন যাকে জন রে "স্কটল্যান্ডের তৎকালীন সর্বোত্তম স্কুলগুলোর একটি" বলেছেন, সেখানে তিনি ল্যাটিন, গণিত, ইতিহাস এবং লেখা চর্চা করেন।   তথ্যসূত্র   বিষয়শ্রেণী:১৭২৩-এ জন্ম বিষয়শ্রেণী:১৭৯০-এ মৃত্যু বিষয়শ্রেণী:ইংরেজ অর্থনীতিবিদ বিষয়শ্রেণী:অর্থশাস্ত্রের দার্শনিক বিষয়শ্রেণী:১৮শ শতাব্দীর দার্শনিক বিষয়শ্রেণী:১৮শ শতাব্দীর অর্থনীতিবিদ বিষয়শ্রেণী:আলোকিত যুগ বিষয়শ্রেণী:পুঁজিবাদ বিষয়শ্রেণী:রয়েল সোসাইটির সভ্য বিষয়শ্রেণী:রয়েল সোসাইটি অব এডিনবার্গের সভ্য বিষয়শ্রেণী:স্কটীয় দার্শনিক বিষয়শ্রেণী:স্কটীয় পণ্ডিত ও শিক্ষায়তনিক বিষয়শ্রেণী:সামাজিক দার্শনিক
মুম্বই দক্ষিণ লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি মুম্বই শহর জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।  মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল মুম্বই দক্ষিণ লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্রসমূহ  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল->    ওরলি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই শহর জেলায় অবস্থিত।    শিবাদি বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই শহর জেলায় অবস্থিত।    বাইকুল্লা বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই শহর জেলায় অবস্থিত।    মালাবার হিল বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই শহর জেলায় অবস্থিত।    মুম্বাদেবী বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই শহর জেলায় অবস্থিত।    কোলাবা বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি মুম্বই শহর জেলায় অবস্থিত।   মুম্বই দক্ষিণ লোকসভা কেন্দ্র বিজয়ী বর্তমান ও প্রাক্তন সংসদ  মুম্বই দক্ষিণ লোকসভা কেন্দ্র বিজয়ী বর্তমান সংসদ শিব সেনা দলের সদস্য অরবিন্দ গণপত সাবন্ত এবং যিনি গত দুই বারের সংসদ (২০১৪ ও ২০১৯।  তথ্যসূত্র   আরও পড়ুন  মুম্বই উত্তর লোকসভা কেন্দ্র মুম্বই উত্তর পশ্চিম লোকসভা কেন্দ্র  বহিঃসংযোগ মুম্বই দক্ষিণ লোকসভা নির্বাচনের ফলাফল সরাসরি ২০১৯   ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র
স্পোর্টক্লুব পুন্টিগামার স্টুর্ম গ্রাৎস (, ; এছাড়াও স্পোর্টস ক্লাব স্টুর্ম গ্রাৎস অথবা শুধুমাত্র এসসি স্টুর্ম গ্রাৎস নামে পরিচিত) হচ্ছে ভিয়েনা ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৯ সালের ১লা মে তারিখে প্রতিষ্ঠিত হয়েছে। এসসি স্টুর্ম গ্রাৎস তাদের সকল হোম ম্যাচ গ্রাৎসের মার্কুর এরিনায় খেলে থাকে; যার ধারণক্ষমতা হচ্ছে ১৬,৩৬৪। বর্তমানে এই ক্লাবের সভাপতির দায়িত্ব পালন করছেন ক্রিস্টিয়ান জাউক। অস্ট্রীয় মধ্যমাঠের খেলোয়াড় স্টেফান হিয়েরলেন্ডার এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এসসি স্টুর্ম গ্রাৎস এপর্যন্ত ১১টি শিরোপা জয়লাভ করেছে; যার মধ্যে ৩টি অস্ট্রীয় ফুটবল বুন্দেসলিগা, ৫টি অস্ট্রীয় কাপ এবং ৩টি অস্ট্রীয় সুপার কাপ রয়েছে।  অর্জন  অস্ট্রীয় বুন্দেসলিগা  বিজয়ী (৩): ১৯৯৭–৯৮, ১৯৯৮–৯৯, ২০১০–১১  রানার-আপ (৬): ১৯৮০–৮১, ১৯৯৪–৯৫, ১৯৯৫–৯৬, ১৯৯৯–২০০০, ২০০১–০২, ২০১৭–১৮   অস্ট্রীয় কাপ  বিজয়ী (৫): ১৯৯৫–৯৬, ১৯৯৬–৯৭, ১৯৯৮–৯৯, ২০০৯–১০, ২০১৭–১৮  রানার-আপ (৪): ১৯৪৭–৪৮, ১৯৭৪–৭৫, ১৯৯৭–৯৮, ২০০১–০২   অস্ট্রীয় সুপার কাপ  বিজয়ী (৩): ১৯৯৬, ১৯৯৮, ১৯৯৯  রানার-আপ (২): ১৯৯৭, ২০০২  তথ্যসূত্র  বহিঃসংযোগ      বিষয়শ্রেণী:ফুটবল ক্লাব স্টুর্ম গ্রাৎস বিষয়শ্রেণী:অস্ট্রীয় ফুটবল বুন্দেসলিগার ক্লাব বিষয়শ্রেণী:অস্ট্রিয়ার ফুটবল ক্লাব বিষয়শ্রেণী:১৯০৯-এ অস্ট্রিয়ায় প্রতিষ্ঠিত বিষয়শ্রেণী:১৯০৯-এ প্রতিষ্ঠিত ফুটবল ক্লাব
৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের পাইকপাড়া অঞ্চলে অবস্থিত। এই ওয়ার্ডটি কলকাতার পৌর-প্রশাসনের একটি নির্বাচনী ক্ষেত্র এবং এটি কাশীপুর-বেলগাছিয়া বিধানসভা কেন্দ্রের অন্তর্গত।  বিবরণ ৪ নং ওয়ার্ডের উত্তর দিকে রয়েছে দমদম রোড, পূর্ব দিকে পাইকপাড়া রো ও বীরপাড়া লেন, দক্ষিণ দিকে পাইকপাড়া রাজা মণীন্দ্র রোড ও উমাকান্ত সেন লেন এবং পশ্চিমে ব্যারাকপুর ট্রাঙ্ক রোড।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচন বছরকেন্দ্রপৌর-প্রতিনিধির নামরাজনৈতিক দল২০০৫৪ নং ওয়ার্ডরুমা ঘোষভারতের কমিউনিস্ট পার্টি (মার্ক্সবাদী)ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০পুষ্পালি সিনহাসর্বভারতীয় তৃণমূল কংগ্রেস ২০১৫গৌতম হালদারসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
সোয়াইন নদীর অববাহিকায়, বিখ্যাত কৈলা/কালিয়া বিলের তীরে অবস্থিত, ময়মনসিংহ বিভাগ এর ময়মনসিংহ জেলার অন্তর্গত ঈশ্বরগঞ্জ উপজেলার একটি ঐতিহ্যবাহী অঞ্চল হলো তারুন্দিয়া। এই তারুন্দিয়াতেই বিখ্যাত এই বিদ্যালয়ের অবস্থান। আচার্য্য জগৎ ঠাকুরের স্মৃতিতে এই স্কুলের নামকরণ করা হয় তারুন্দিয়া জগৎ মেমোরিয়াল উচ্চ বিদ্যালয়। এর পাশেই রয়েছে তারুন্দিয়া সরকারী প্রাথমিক বিদ্যালয়। এখানে ৬ষ্ঠ শ্রেণী থেকে ১০ম শ্রেণী পর্যন্ত শিক্ষাদান করা হয়। ১৯৯২ সালের এস এস সি পরীক্ষায় অংশগ্রহণ করে এই স্কুল থেকে সর্ব প্রথম মাধ্যমিকে উত্তির্ণ হন মোঃ নেজামুল ইসলাম। তৎপরবর্তিতে হাজার হাজার বিদ্যার্থি এই বিদ্যালয় থেকে অত্যন্ত কৃতিত্বের সাথে তাদের শিক্ষা সম্পন্ন করেন। এই বিদ্যালয়ের ই আই আই এন নম্বর হচ্ছে ১১১৭৯০। পূর্বে এই শিক্ষা প্রতিষ্ঠানটি ছিল ঢাকা শিক্ষা বোর্ডের অন্তর্গত। এখন এটি নবগঠিত মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ-এর অন্তর্গত।   অবস্থান  এই বিদ্যালয়টি ঈশ্বরগঞ্জ উপজেলা শহর থেকে ১০ কি.মি. পশ্চিমে উচাখিলা ইউনিয়ন থেকে ৩ কি.মি. উত্তরে এবং গৌরিপুর উপজেলা থেকে ১৩ কি.মি. দক্ষিণে অবস্থিত। ময়মনসিংহ জেলা শহর থেকে ২২ কি.মি. দক্ষিণ-পূর্বে এবং ফাতেমা নগর রেল স্টেশন থেকে ৮ কি.মি. পুর্বে এর অবস্থান। এই বিদ্যালয়ের সুনাম আজ সমগ্র বাংলায় বিদিত।   সংক্ষিপ্ত বিবরণ  প্রতিষ্ঠানটিতে ৬ষ্ঠ শ্রেণি থেকে ১০ম শ্রেণি পর্যন্ত শিক্ষা প্রদান করে থাকে। এখানকার শিক্ষকগণ শিক্ষা মন্ত্রণালয় কর্তৃক নিয়োজিত হন এবং প্রত্যেক ছাত্রছাত্রীকেই ভর্তি পরীক্ষায় অংশগ্রহণ করে ভর্তি হতে হয়।   ইতিহাস  শিক্ষার প্রয়োজনীয়তা অনুভব করে এই এলাকার বাসিন্দাদের আবেদনে এবং বিদ্যালয় বাস্তবায়ন  কমিটির আন্তরিক প্রচেষ্টায় আলোচনার মাধ্যমে এই প্রতিষ্ঠান স্থাপনের উদ্যোগ নিলে তারুন্দিয়া সরকারী প্রাথমিক বিদ্যালয়ের তৎকালিন প্রধান শিক্ষক শ্রী হীরালাল চক্রবর্তি এই বিদ্যালয়ের জন্য জমি প্রধান করেন এবং তাঁর বাবা আচার্য্য জগৎ ঠাকুরের স্মৃতিতে এই স্কুলের নামকরণ করে জনাব আব্দুল জব্বার খান ও আপামর সাধারন জনগণ স্কুল প্রতিষ্ঠায় ব্যাপক ভূমিকা রাখেন। হাজী মোঃ আব্দুল মোতালেব, শেখ সালেহ উদ্দিন এবং মৌলভি মোঃ ইউসুফ এই বিদ্যালয়ের এমপিও ভুক্তিতে ব্যাপক অবদান রাখেন। শেখ সালাহ উদ্দিন তৎকালীন প্রধান শিক্ষক হিসাবে কর্মরত ছিলেন। আর মৌলভি মোঃ ইউসুফ এই বিদ্যালয়ের একজন ধর্মীয় শিক্ষক ছিলেন।   পরিবেশ   প্রতিষ্ঠানটির চারপাশে বাংলার চিরচেনা প্রাকৃতিক পরিবেশ, তারুন্দিয়া ইউনিয়নের প্রধান ডাকঘর, তারুন্দিয়া বাজার, তারুন্দিয়া বাজার জামে মসজিদ, আচার্য্য জগৎ ঠাকুর মন্দির এর উপস্থিতি। শিক্ষার মনোরম পরিবেশের জন্য সবার কাছে সমানভাবে সমাদৃত। প্রতিষ্ঠানটির মূল ভবন একতলা। অত্যাধুনিক কম্পিউটার ল্যাব, জীববিজ্ঞান গবেষণাগার, রসায়ন গবেষণাগার, পদার্থ গবেষণাগার রয়েছে। মূল ভবনে রয়েছে শিক্ষক সেমিনার হল, অভিভাবক বিশ্রামাগার, অধ্যক্ষ কক্ষ, জিমনেশিয়াম এবং ছাত্র-ছাত্রীদের জন্য যথেষ্ট পরিমাণ শ্রেণী কক্ষ।   ভর্তি  এই প্রতিষ্ঠানটিতে ৬ষ্ঠ শ্রেণি থেকে ১০ম শ্রেণি পর্যন্ত ছাত্র-ছাত্রী ভর্তি করা হয়। ৩ টি বিভাগ তথা ব্যবসায় শিক্ষা, বিজ্ঞান ও মানবিক রয়েছে। সাধারনত ৬ষ্ঠ শ্রেণিতে প্রথম ভর্তি নেয়া হয়।   অন্যান্য  এই বিদ্যালয়ের শিক্ষার্থিদের জন্য রয়েছে নির্দিষ্ট পোশাক, যা ছাত্র ছাত্রীদের বাধ্যতামুলকভাবে অনুসরন করতে হয়। শিক্ষা, সংস্কৃতি, বিনোদন সর্বক্ষেত্রেই এই বিদ্যালয়ের ছাত্রছাত্রীদের রয়েছে সমান সুযোগ। বছরে একবার বাৎসরিক খেলাধুলা ও সাংস্কৃতিক অনুষ্ঠানের আয়োজন করা হয় যা স্থানীয় মানুষদেরও বিনোদনের অন্যতম উৎস। বন্যা কিংবা প্রাকৃতিক দুর্যোগ মোকাবেলায় এই স্কুলের শিক্ষক শিক্ষার্থীদের থাকে অগ্রণী ভূমিকা।  বিষয়শ্রেণী:ময়মনসিংহ জেলার বিদ্যালয়
ইসাকে সেভেরিনো সিলভা (, ; জন্ম: ২৪ ফেব্রুয়ারি ২০০৭; ইসাকে নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন ইসাকে সেভেরিনো সিলভা ২০০৭ সালের ২৪শে ফেব্রুয়ারি তারিখে ব্রাজিলের সাও কার্লোসে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়